《安次山挽词》
宋代·沈与求

都门惜别泪沾巾，回首孤城草木春。封豕遥闻食上国，疾风悬木识忠臣。

程婴已死终存赵，扬子虽生辄美新。青史高名知不朽，遗荣犹贲土中身。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。